Niisamuti on inimese eluga. Inimesed, kes ei tea midagi  teadusest, mateeria elustamisest, informatsioonist, mida kannab DNA, ütleksid teile: "Et kindel olla, et see on inimene, pean ma ära ootama, kuni ta ütleb mulle: Mina olen inimene." See võtaks aega umbes seitse aastat, sest on vaja jõuda mõistuslikku ikka, et olla tõepoolest võimeline ütlema: "Mina olen inimene". Mõned oleksid ehk veidi targemad - nad uuriksid vormi ning tunnistaksid, et vastsündinu on nendesarnane, ainult väiksem. Uurides vormi sügavamalt, võivad nad ta ära tunda isegi kahe kuu vanusena  emaüsas.